**Szakértői vélemény**

|  |  |
| --- | --- |
| Képzés (képzési program) megnevezése | RUHÁZATI ELADÓ |
| Felnőttképző megnevezése és engedélyszáma: | NOVUM7 SZOLGÁLTATÓ Kft.Engedélyszám: E/2022/000158,Nyilvántartásba vételi szám: B/2022/001469 |
| Szakértői megállapítások |
| 1. A képzési program tartalma megfelel a felnőttképzésről szóló 2013. évi LXXVII. törvénynek és szakmai oktatás vagy szakmai képzés esetén a szakképzésről szóló törvénynek és a szakképzésről szóló törvény végrehajtásáról szóló kormányrendeletnek.
2. A képzési programban meghatározott tartalommal, feltételekkel és módon, valamint a képzéssel érintett célcsoport számára megszerezhetők a képzési programban megjelölt kompetenciák.
3. A képzési program minden oldala folyamatos oldalszámozással van ellátva, és az összefűzésre úgy került sor, hogy annak szétválasztására sérülésmentesen nincs lehetőség.
 |
| Szakértői vélemény kelte | Székesfehérvár, 2024. 04. 03. |
| Felnőttképzési szakértő neve,nyilvántartási száma | Juhász EditFSZ/2020/000146 |
| Felnőttképzési szakértő aláírása |  |

**KÉPZÉSI PROGRAM**

**SZAKMAI KÉPZÉS**

**RUHÁZATI ELADÓ**

**(Programkövetelmény azonosító száma: 04163007)**

**Vonatkozó jogszabályok:**

**2019. évi LXXX. törvény a szakképzésről**

**12/2020. (II. 7.) Korm. rendelet**

**2013. évi LXXVII. törvény**

**11/2020. (II. 7.) Korm. rendelet**

Programkövetelmény közzétételének dátuma: 2020.10.29.

**1. Alapadatok**

|  |
| --- |
| **A programkövetelmény alapján szervezhető szakmai képzés:** |
| 1.1. | Megnevezése: | **Ruházati eladó** |
| 1.2. | Programkövetelmény azonosító száma: | **04163007** |
| 1.3. | Ágazat megnevezése: | Kereskedelem |
| 1.4. | Besorolása a képzési területek egységes osztályozási rendszere (KEOR) szerinti kód alapján: | 0416 Nagy és kiskereskedelem |
| **A programkövetelmény alapján szervezhető szakmai képzéssel megszerezhető szakképesítés:** |
| 1.5. | Megnevezése: | **Ruházati eladó** |
| 1.6. | Az Európai Képesítési Keretrendszer (EKKR) szerinti szint: | 3 |
| 1.7. | A Magyar Képesítési Keretrendszer (MKKR) szerint szint: | 3 |
| 1.8. | A Digitális Kompetencia Keretrendszer szerinti szint: | 3 |
| 1.9. | A programkövetelmény alapján szervezhető szakmai képzéssel megszerezhető szakképesítés és az azzal betölthető munkakör vagy végezhető tevékenység kapcsolata, összefüggése: |
| A szakmai képzéshez kapcsolódóan megszerezhető szakképesítéshez szükséges kompetenciákkal szakmajegyzékben szereplő szakma körébe vonható munkaterület, tevékenység vagy munkakör magasabb szinten gyakorolható, vagy a szakmai képzés szakmajegyzékben szereplő szakma képzési és kimeneti követelményeiben meg nem határozott speciális szakmai ismeretek és szakmai készségek megszerzésére irányul.A képesítési követelményt előíró jogszabály: 21/2010. (V. 14.) NFGM rendelet az egyes ipari és kereskedelmi tevékenységek gyakorlásához szükséges képesítésekről. |
| 1.10. | A képzés célja: |
| A képzés célja, hogy a képzést elvégző és a független akkreditált vizsgaközpontban sikeres szakképesítő vizsgát teljesítő személy, rendelkezzen mindazon kompetenciákkal, mely a munkaterületének ellátásához szükséges.A ruházati eladó az áruk jellemzőinek figyelembevételével mennyiségileg és minőségileg átveszi, szakszerűen tárolja az árut. Előkészíti a ruházati termékeket értékesítésre, szakszerűen hajtogat, sodor. Elhelyezi az árun az árucímkéket, az áruvédelmi eszközöket, az aktuális fogyasztói árakat. Esztétikusan, az új trendek, szabályok figyelembevételével kihelyezi a termékeket az eladótérben. Segíti a vevőt a megfelelő méret, szín és fazon kiválasztásában stílusának és az aktuális divatnak megfelelően. Tájékoztat a termékekhez kapcsolódó használati, viselési, kezelési jellemzőkről, és a kapcsolódó szolgáltatásokról. Igény szerint csomagol, díszcsomagot készít. Külső/belső dekorációt készít/készíttet az aktualitásnak megfelelően. Pontosan vezeti a kirakatkönyvet. Szakszerűen használja a pénztárgépet és a munkáját segítő analóg és digitális berendezéseket, eszközöket. A fogyasztói érdekvédelemnek, minőségirányítási előírásoknak megfelelően intézi a vevő reklamációkat. Elvégzi az online értékesítést, kezeli a vásárlói adatbázis. Pontosan vezeti a működtetéshez előírt nyilvántartásokat.A szakmai képzés a munkaerő-piaci kereslet kielégítésére törekszik, a ruházati eladó szakmai képzés az ágazatban lévő hiányt elégít ki. A ruházati eladónak számos olyan tulajdonsággal kell rendelkeznie amelyek bevonzzák, illetve megtartják a vásárlókat. Éppen ezért tökéletesen ismernie kell a termékeket, a jellemzőiket, az aktuális divat trendeket, márkákat és a kapcsolódó szolgáltatásokat. Munkájából adódóan több területen is felelősséget kell vállalnia. Aki megfelelő szakképzésben részesül, magabiztosan helyt tud állni a munkakörében. A munkaerő-piaci várakozások hatása kapcsán a biztos munkalehetőség, a bérelvárások, a tanult szakma besorolása az elsődleges. A szakmai képzéshez kapcsolódóan megszerezhető 8/11 szakképesítéshez szükséges kompetenciákkal a tevékenység, a munkaterületi feladat magasabb szinten gyakorolható. A szakképzés az elhelyezkedés, a magasabb jövedelmi szint elérését és a hosszú távú karrier esélyeit javítja, valamint a széleskörű tudást biztosító képzés egyben önfejlesztésre is ösztönöz. |
| 1.11. | A képzés célcsoportja: |
| Vezetői döntés alapján beiskolázott munkavállalók, és / vagy a saját elhatározásukból fejlődni, tovább lépni akaró személyek, továbbá az állami munkaerőpiaci támogatási programokban résztvevők, vagy valamilyen uniós támogatási formában részesülő személyek.A képzési program elérhető minden olyan egyén számára is, aki a belépési feltételeknek megfelel és a képzési programmal elérhető új szakmai képesítés megszerzését tűzte ki célként maga elé. |

**2. A képzésbe való bekapcsolódás és részvétel feltételei**

|  |  |  |
| --- | --- | --- |
| 2.1. | Iskolai végzettség: | **alapfokú iskolai végzettség** |
| 2.2. | Szakmai végzettség: | - |
| 2.3. | Szakmai gyakorlat: | - |
| 2.4. | Egészségügyi alkalmasság: | **Szükséges** (33/1998. (VI. 24.) NM rendelet - 15. számú melléklet) |
| 2.5. | Felnőttképzési szerződés: | **Szükséges** (2013. évi LXXVII. törvény 13. § alapján) |
| 2.6. | Képzésben részt vevő személyes adatainak megadása: | **Szükséges** (2013. évi LXXVII. törvény 21. § alapján) |
| 2.7. | Egyéb feltételek: | * előzetes tudás beszámítása lehetséges
 |

**3. Tervezett képzési idő**

|  |  |  |
| --- | --- | --- |
| 3.1. | A képzés óraszáma: | **80 óra** |
| 3.2. | Megengedett hiányzás mértéke: | ***Maximum a kontaktórák 30 %-a****(Amennyiben a képzésben résztvevő meghaladja a képzési programban meghatározott megengedett hiányzás mértékét, a felnőttképzési szerződés azonnali hatállyal felmondható)*  |
| 3.3. | A részvétel követésének módja: | A képzésben résztvevők által aláírt jelenléti ív minden képzési alkalommal és a képzésben résztvevők hiányzásait dokumentáló haladási napló vezetése.Online órák esetén az oktató által vezetett dokumentum: jelenléti ív, haladási napló |

**4. Tananyagegységek**

|  |  |
| --- | --- |
| A képzés tananyagegységeinek megnevezése[[1]](#footnote-1): | Óraszáma: |
| 4.1 | Ruházati eladó feladatai | 80 óra |

**4.1. Tananyagegység[[2]](#footnote-2)**

|  |  |  |
| --- | --- | --- |
| 4.1.1. | Megnevezése[[3]](#footnote-3): | **Ruházati eladó feladatai** |
| 4.1.2. | Célja: | A képzés célja, hogy a képzést elvégző személy, rendelkezzen mindazon kompetenciákkal, mely a munkaterületének ellátásához szükséges.A kereskedelmi egységekben kiszolgálja és tájékoztatja a vásárlókat. Az eladásra kerülő áruk raktározásával, állagmegóvásával, értékesítésre történő előkészítésével, eladótéri kihelyezésével, értékesítésével kapcsolatos feladatokat lát el. Közreműködik az áruk beszerzésének előkészítésében és lebonyolításában. Ellátja a kereskedelmi egység szabályszerű működésével kapcsolatos eladói feladatokat.A Ruházati áruismeret oktatásának alapvető célja, hogy a képzésben résztvevők biztonsággal eligazodjanak a textilipari és a konfekcióipari termékek jellemzői között, legyenek képesek csoportosítani azokat és elméleti tájékoztatást nyújtani a vevőknek. A vegyes iparcikkek esetében a csoportosításon és a jellemzőkön túlmenően ismerjék a minőségi követelményeket és a hozzájuk tartozó felhasználói tapasztalatokat. Legyenek képesek az elmélethez szorosan kapcsolódó olyan gyakorlati tudnivalókat elsajátítani, amelyek a mindennapi munkában sűrűn előfordulnak: mélyítik az ismeretanyagot; lehetővé teszik a fogyasztó-centrikus szemlélet kialakítását a képességek szintjén; mintát adnak a mindennapi munkában adódó feladatok megoldására, a minőség értékelésére, az árujellegnek, az előírásoknak megfelelő mennyiségi és minőségi árumegóvásra. |
| 4.1.3. | Megvalósítása során alkalmazott munkaformák: | Kontaktóra – hagyományos tanóra és valós idejű online óraÖnálló felkészülés (Frontális-, egyéni- és csoportmunka) |
| 4.1.4. | Megvalósítása során alkalmazott képzési módszerek: | Előadás, Online előadás, magyarázat, szemléltetés, gyakorlat, megbeszélés, együttes és önálló tananyag feldolgozás, önálló tanulás |
| 4.1.5. | Óraszáma[[4]](#footnote-4): | 80 óra |
| 4.1.6. | Beszámítható óraszáma[[5]](#footnote-5): | - |
| 4.1.7 | **Megszerezhető kompetenciák és képzési részek (a tananyagegység tartalma):** |
| S.sz.: | Készségek, képességek: | Ismeretek: | Elvárt viselkedésmódok, attitűdök: | Önállóság és felelősség mértéke: |
| 1. | Elemzi az árukészletet és részt vesz az árubeszerzési folyamatban. | Behatóan ismeri a teljes termék választék szélességét és mélységét. | Figyelemmel kíséri az beszerzendő áruk összetételét. | Önálló javaslatokat fogalmaz meg az árukészlet kialakítására, felhasználva a termékkel kapcsolatos visszajelzéseket. |
| 2. | Részt vesz az áru mennyiségi és minőségi átvételében és az átvételhez kapcsolódó bizonylatok kitöltésében. | Ismeri a ruházati áruk jellemzőinek megfelelő tárolására, mozgatására vonatkozó szabályokat, a hibás teljesítésből adódó teendőket, az árumozgató eszközöket.  | Törekszik az áru megfelelő mennyiségi és minőségi átvételére, árucímkék, kísérő dokumentum meglétének ellenőrzésére. | Önállóan, másokkal együttműködve lebonyolítja az átvételt. |
| 3. | Tárolja és előkészíti az értékesítésre a konfekció-, kötött-, fehérnemű és divatáru termékeket, kiegészítő termékeket. | Ismeri a ruházati termékekhez kapcsolódó címkék, tájékoztatók tartalmát, áruvédelmi eszközöket. | Szem előtt tarja az üzlet belső terének az áru kihelyezésre való alkalmasságát, minőségi megjelenítését, a készletgazdálkodás elveit. | Önállóan helyezi el a ruházati termékeken a függő címkéket, és az áruvédelmi eszközöket. |
| 4. | Értékesítésre kihelyezi a termékeket az eladótéri tervek, szabályok, esztétika, új trendek figyelembevételével. Fenntartja az üzlet belső terének összhangját, külső kirakat és belső dekorációt készít/készíttet az aktualitásnak megfelelően | Ismeri a legújabb fogyasztói trendeket, az áru kihelyezés szabályait érti a különböző promóciók, kampányok, akciók, eladásösztönző szerepét. | Törekszik a vevői igényeknek megfelelő bemutatására, a meghirdetett akciók sikeres lebonyolítására | Kreatívan, másokkal együttműködve végrehajtja a kihelyezési és bemutatói feladatokat, felelősséget vállal saját munkájáért, a bolt promóciójáért. |
| 5. | Figyelemmel kíséri a készletnyilvántartást, használja a készletnyilvántartó programot. | Ismeri a készletgazdálkodási feladatokat és a nyilvántartó programokat. | Minőségorientált módon betartja a készletgazdálkodás elveit. | Vezetői irányítással kezeli a számítógépes árukészlet nyilvántartást, felelősséget vállal a munkájáért. |
| 6. | Biztosítja a termékek ár kijelzését, a termék információk, áruvédelmi eszközök szakszerű kihelyezését. | Ismeri a hagyományos és a digitális eszközöket, (pl. vonalkód, QR kód a termékeken, az árucímke kötelező tartalmi elemeit, illetve a címkenyomtató használatát. | Figyelemmel kíséri az árukhoz kapcsolódó ár kijelzők és feliratok, termék ismertetők, információk meglétét. | Vezetői utasítás alapján önállóan készíti, helyezi ki a címkéket és feliratokat. |
| 7. | Fogadja a vásárlót felméri az igényeit, bemutatja az árut, segíti a vásárlási döntésben, tájékoztat az áru jellemzőiről és kezeléséről. | Ismeri a termékek teljes választékát, az egyes termékek előnyeit, minőségét. | Szem előtt tartja a vevők szükségletét, a vásárlói igények maradéktalan kielégítését, az aktuális divat trendeket. | Kreatívan, útmutatással segíti a vásárlót a döntésben |
| 8. | Javaslatot tesz a kereszteladásokra, kiegészítő szolgáltatásokra és a kiegészítők, ajándékkártya megvásárlására. | Ismeri a használatos öltözködés kultúra alapvető szabályait, a kiegészítő termék választékot, szolgáltatásoka t, alternatív megoldásokat. | Elkötelezett a vásárló kiszolgálásába n, a legjobban illő kommunikáció s eszközök használatában, empatikus. | Önállóan végzi azárubemutató ésértékesítő feladatait,hatékonyan osztjabe az idejét. |
| 9. | Online megrendelés esetén kezeli a vevői adatokat, rögzíti az adatbázisban. | Ismeri a vonatkozó szabályokat, az alkalmazott szoftver használatát | Precízen kezeli az adatbázist | Útmutatás alapján, ellenőrzi a készletmozgást |
| 10. | Az online rendelt árukat összeállítja és előkészíti kiszállításra | Ismeri az áru összeállítás és kiszállítás munkafolyamat át. | A komissiózás és expediálás során törekszik a pontos munkavégzésre | Felelősséget vállal a határidő betartásáért a megrendelések feldolgozása során. |
| 11. | Kezeli a pénztárgépet, végrehajtja és rögzíti a tranzakciókat. | Ismeri a POS alapú pénztárgépek működtetését, a pénztáros feladatait az áru és vagyonvédelem területén, a különböző fizetési módokat. | Precízen végzi a pénztárkezelői munkafolyamatokat, vezeti a bizonylatokat. | Önállóan kezeli a pénztárterminál elemeit és elvégzi pénztárosi feladatait. Felelősséggel tartozik az átvett fizetőeszközökért. |
| 12. | Részt vesz a leltározás folyamatában, a kapcsolódó adminisztrációs feladatok ellátásában. | Ismeri a leltár és leltározás fogalmát, fajtáit, módjait, folyamatát, segítő eszközeit és az adminisztrációs tevékenységeket. | Elkötelezett a leltározás zökkenőmentes lebonyolításában. | Másokkal együttműködve leltároz, felelősséget vállal az eredményért. |
| 13. | Alkalmazza az áru-, és vagyonvédelmi előírásokat. | Ismeri az áru és vagyonvédelmi eszközöket (pl. mechanikus, elektronikus, integrált). | Elkötelezett az áru- és vagyonvédelmi szabályok betartására. | Másokkal együttműködve intézkedik veszélyeztetettség esetén. |
| 14. | Fogadja, szakszerűen kezeli a fogyasztói reklamációkat, tájékoztatja a vevőket az őket megillető jogokról. | Ismeri a fogyasztóvédelmi szabályokat, a termékfelelőssé g lényegét, a konfliktus kezelési módokat. | Elkötelezett a konfliktus mentes megoldás és az udvarias kommunikáció mellett. | Önállóan kezeli a panaszokat, vagy a közvetlen felettese segítségével rendkívüli eseteknél. |
| 15. | Kezeli a rendkívüli eseményeket, intézkedik baleseteknél. | Tudja mi a teendő baleset esetén. | Elkötelezett a biztonságos munkavégzés mellett. | Felelős a munkakörén belüli munka- és balesetvédelmi szabályok betartásáért. |
| 16. | Alkalmazza a környezetvédelmi és energiagazdálkodási előírásokat. | Ismeri a hulladék és a veszélyes hulladék kezelésének módjait és szabályait. | Értékként tekint a szelektív hulladékkezelésre, a környezettudatos fenntarthatóságra. | Másokkal együttműködve, felelős a környezetvédelmi és energiagazdálkodás i előírások betartásáért. |
| 4.1.8 | A tananyagegység tartalma - megtanítandó és elsajátítandó témakör(ök), kapcsolódó foglalkozás(ok) megnevezése, (óra)száma és tartalmi elemei: |
| 1. | Megtanítandó és elsajátítandó témakör megnevezése, (óra)száma: | **Áruforgalom**1. **óra**
 |
| Kapcsolódó foglalkozás(ok) megnevezése és tartalmi elemei: | * Bevezetés a kereskedelembe
	+ - A kereskedelem jellemzése, szerepe, tagozódása
		- Áruforgalmi folyamatok
			* Beszerzés
			* Készletezés
			* Értékesítés
		- Az árubeszerzés folyamata
			* Az áruk megrendelése (megrendelő levél)
				+ A megrendelő levél formai és tartalmi követelményei
	+ Az áruátvétel előkészítése és folyamata
		- Az áruátvétel személyi és tárgyi feltételei
		- Az áruátvétel bizonylatai
		- Az áruátvétel lebonyolítása
			* + Mennyiségi átvétel
				+ Minőségi átvétel
		- A szállítókkal szembeni kifogások rendezése hibás teljesítés esetén
 |
| 2. | Megtanítandó és elsajátítandó témakör megnevezése, (óra)száma: | **Készletgazdálkodás****12 óra** |
| Kapcsolódó foglalkozás(ok) megnevezése és tartalmi elemei: | * Készletezés, a beérkezett áruk készletre vétele
	+ Az áruk raktári elhelyezése és tárolása, ezek szabályai
		- Az áruk védelme
		- Tárolási rendszerek
		- Tárolási módok
	+ Raktárak technológiai felszereltsége
		- Árumozgató eszközök, gépek
		- Árutároló berendezések
	+ Az áruk előkészítésével kapcsolatos feladatok
		- Az áruk kicsomagolása
		- Árucímke elhelyezése a terméken
		- Fogyasztói ár feltüntetése
		- Ruházati termékek speciális előkészítő műveletei
* Készletgazdálkodás és elemei
	+ Készlet nagyságának és összetételének meghatározása
	+ Készlettartás költségei
	+ Készletek fajtái
		- A készletek és az értékesítés közötti összefüggések
	+ Készletnagyság nyilvántartása, megállapítása
* Az áruk kihelyezése az eladótérbe
	+ Értékesítési módok
	+ Kirakat terv, eladótéri kihelyezés szabályai
		- Áruk jellege, tulajdonságai
		- Áru minőségének védelme
		- Vagyonvédelem
		- Vásárlási döntés befolyásolására vonatkozó célok
		- Vevőkényelmi és munkaszervezettség szempontjainak figyelembevétele
 |
| 3. | Megtanítandó és elsajátítandó témakör megnevezése, (óra)száma: | **Munka,- tűz- balesetvédelem****4 óra** |
| Kapcsolódó foglalkozás(ok) megnevezése és tartalmi elemei: | * Munkavédelmi előírások a kereskedelemeben
	+ A biztonságos munkavégzés feltételei
		- A munkáltató és a munkavállaló munkavédelmi kötelezettségei
		- Munkavédelmi oktatás
	+ Veszélyforrások és kockázati tényezők a munkahelyen
		- Kézi- és gépi anyagmozgatásra vonatkozó szabályok
		- A munkabaleset és a foglalkozási megbetegedések jelentései és nyilvántartási kötelezettségei
	+ A kereskedelmi egységekre vonatkozó tűzvédelmi szabályok
		- A kereskedelmi egységek létesítésére és használatára vonatkozó tűzvédelmi előírások
		- Tűzvédelmi szabályzat
			* Tűz jelzése
			* Kereskedelmi egységekben használható tűzoltási módok és az oltóanyagok
 |
| 4. | Megtanítandó és elsajátítandó témakör megnevezése, (óra)száma: | **Fogyasztóvédelem****4 óra** |
| Kapcsolódó foglalkozás(ok) megnevezése és tartalmi elemei: | * Fogyasztóvédelem
	+ A hazai fogyasztóvédelem intézmény rendszere és feladatai
	+ A fogyasztókat megillető alapvető jogok
	+ Szavatosság, jótállás
	+ Fogyasztói panaszok kezelése, vásárlók könyve, jegyzőkönyv kitöltésének mente
	+ Kereskedelmi egységek ellenőrzését végző hatóságok
	+ Az e-kereskedelemhez kapcsolódó fogyasztóvédelmi előírások
		- A webáruházat üzemeltetők tájékoztatási kötelezettségei
		- Az elállási és felmondási jog az e-kereskedelemben
		- Az internetes vásárláshoz kapcsolódótovábbi szabályok
* Áru - és vagyon védelem a kereskedelemben
	+ A kereskedelemben előforduló lopások és egyéb bűncselekmények
	+ Biztonsági és vagyonvédelmi előírások és eszközök
	+ Rendkívüli események és kezelésük
 |
| 5. | Megtanítandó és elsajátítandó témakör megnevezése, (óra)száma | **Pénzkezelés, kódrendszerek****4 óra** |
| Kapcsolódó foglalkozás(ok) megnevezése és tartalmi elemei: | * Pénztárgép – és pénzkezelés
	+ A pénztárgépek szerepe a kereskedelemben
		- Az online pénztárgép és az online POS terminál használata,
		- Vonalkód típusai
	+ A pénztáros feladatai
		- Nyugta és számla adási kötelezettség, online számlázó felület alkalmazása
		- Készpénzkímélő fizetési módok és pénztárosi teendők készpénzkímélő fizetési módok esetében
		- Euroval történő fizetés szabályai
	+ Pénztárzárás menet
* Nyugta és számla adási kötelezettség
	+ Kézi, gépi és online számla kitöltése
	+ Értékesítéshez kapcsolódó bizonylatok, nyomtatványok
	+ Jótállási jegy
	+ Vásárlói reklamációk kezelése jegyzőkönyv
* A hagyományos és kód típusú árurendszerek jellemzői
	+ Árurendszerezés fajtái
		- Hagyományos árurendezés
		- Katalógus rendszerű nyilvántartás
		- Kód típusú árurendszerek
			* VTSZ- Vám Tarifaszám
			* EAN kód
			* QR kód
	+ Vonalkód alkalmazása a kereskedelemben
		- Kódleolvasó berendezések
		- Kódleolvasás folyamata
 |
| 6. | Megtanítandó és elsajátítandó témakör megnevezése, (óra)száma | **Környezetvédelem, minőségvédelem****4 óra** |
| Kapcsolódó foglalkozás(ok) megnevezése és tartalmi elemei: | * Környezetvédelem
	+ A környezetvédelem jelentősége napjainkban
	+ A környezetvédelem lehetőségei a kereskedelemben
		- A környezet tudatos vállalkozás és jellemzői
		- Hulladékgazdálkodás
		- Csomagolás, csomagolóanyagok
	+ A környezet- és egészségvédelmi címkézési rendszerek
		- Veszélyes termékek jelzése
		- Címkézés
		- A reklám szerepe a szelektív hulladékgyűjtésben
		- A környezetbarát termékre és csomagolásra utaló jelölések és jelentőségük
* Takarítási és fertőtlenítési protokoll
	+ Takarítási rend
		- Napi takarítás
		- Heti takarítás
			* Biztonsági adatlap
* Minőséggel kapcsolatos alapfogalmak
	+ A minőség jellemzői (objektív, szubjektív)
	+ Megfelelés a szabályoknak
	+ Használatra való alkalmasság
	+ Megfelelés a vevő igényeinek
	+ Minőség ellenőrzés módszerei
		- Minőség ellenőrzés hagyományos módszerei
		- Minőség ellenőrzés korszerű formái
		- Selejtezés és e-hulladák kezelése, szabályai, dokumentálása
 |
| 7. | Megtanítandó és elsajátítandó témakör megnevezése, (óra)száma | **Bizonylatkitöltés****12 óra** |
| Kapcsolódó foglalkozás(ok) megnevezése és tartalmi elemei: | * Áruforgalom bizonylatainak szabályszerű kitöltése és kezelése.
	+ Árumegrendelés kézzel és/vagy géppel.
	+ Szállítólevél (tartalma, bizonylat kitöltése, kézzel és/vagy géppel).
	+ Visszáru jóváírás bizonylat, visszáru számla (tartalma, kitöltése).
	+ Jótállási jegy kitöltése, árucsere utalvány, készpénzfizetési számla (tartalma, bizonylat kitöltése, kézzel és/vagy géppel), számla (tartalma, bizonylat kitöltése, kézzel és/vagy géppel), nyugta (tartalma, kitöltése),
	+ Pénztárjelentés, Pénztárelszámolás (tartalma, készítése). (Kiadási-, bevételi pénztárbizonylat, üvegvisszaváltó jegy, címletjegyzék.)
	+ Készletnyilvántartás, leltározás bizonylatai.
	+ Árváltozás bizonylata.
	+ Jegyzőkönyvek (szállítói, vásárlói minőségi kifogás, jegyzőkönyv lopás esetén, stb.).
	+ Leltárfelvételi ív, leltárösszesítő. A kereskedelemben használatos levélfajták: árajánlat, megrendelés, reklamáció
		- Leltározás fogalma, célja
		- Leltár fajtái
		- Leltározás menete
		- Leltározás bizonylatai
 |
| 8. | Megtanítandó és elsajátítandó témakör megnevezése, (óra)száma | **Online kereskedelem****4 óra** |
| Kapcsolódó foglalkozás(ok) megnevezése és tartalmi elemei: | * Alapvető számítógép kezelői ismeretek, megrendelő-nyilvántartó programok ismerete
	+ Az e-kereskedelem jellemzői, alapfogalmak
		- B2C (Business to Customer)
		- B2B (Business to Business)
		- (Customer to Customer)
	+ Online kommunikációs eszközök és kezelésük
		- Weboldal
		- Display, Google hirdetések, szponzorációs tartalmak alapfokú ismerete
		- Közösségi média használata, tartalmi elemeinek jogszerű használata
* Áruszállítás fogalma, folyamata
	+ Hagyományos áruszállítási rendszerek
		- Vasúti áruszállítás
		- Közúti áruszállítás
		- Vizi áruszállítás
		- Légi áruszállítás
	+ Komissiózás (megrendelések kigyűjtése, összeválogatása), expediálás
		- Kézi áruválogatás
		- Gépi áruválogatás
		- Csomagolás
		- Fuvarozóval történő kapcsolat felvétel, jármű rakodás
 |
| 9. | Megtanítandó és elsajátítandó témakör megnevezése, (óra)száma | **Eladástani ismeretek****20 óra** |
| Kapcsolódó foglalkozás(ok) megnevezése és tartalmi elemei: | * Az eladás folyamat
	+ A vevő fogadása
	+ Az áru bemutatása
		- Ruházati alapismeretek, ruházati termékek felhasználható alapanyagai, csoportosításuk különböző szempontok szerint
		- Termék ajánlása: gyártástechnológia, fazon, színek, minták, divatirányzatok figyelembevételével
		- Használati és viselési tulajdonságokkal érvelés
			* Méretjelölés értelmezése
			* Használati kezelési útmutatóértelmezése (piktogramok)
* Kiegészítő áruk és tevékenységek bemutatása, felhasználta alapanyag és gyártástechnológia alapján
	+ Ajándékkártya készítése
	+ Termékek díszcsomagolása
 |
| 4.1.9. | A tananyagegység elvégzéséről szóló igazolás kiadásának feltétele(i): | A tananyagegység elvégzése nem kerül külön értékelésre és a tananyagegység elvégzéséről nem kerül sor igazolás kiállítására. A résztvevők záró értékelése a 6.3. pontban leírtaknak megfelelően történik. |

**5. Csoportlétszám**

|  |  |  |
| --- | --- | --- |
| 5.1. | Maximális csoportlétszám[[6]](#footnote-6): | **40 fő**  |

**6. A képzésben részt vevő teljesítményét értékelő rendszer leírása**

*Szakképzés esetén: (Szkt. végrehajtásáról szóló 12/2020. (II. 7.) Korm. rendelet 20. § (1) bekezdés b) pont.)) A szakmai képzés képzési programja tartalmazza a képzésben részt vevő személy tanulmányi munkájának írásban, szóban vagy gyakorlatban történő ellenőrzési és értékelési módjait, diagnosztikus, szummatív, fejlesztő formáit is.*

|  |  |
| --- | --- |
| 6.1. | Előzetes tudásmérés (diagnosztikus) értékelés: |
| Előzetes tudásmérés: annak felmérése, hogy a képzésre jelentkező dokumentumokkal nem igazolt tanulmányai vagy megszerzett gyakorlati tapasztalatai alapján képes-e a képzés során elsajátítandó tananyagegység követelményeinek teljesítésére, amelynek eredményeként a követelmények megfelelő szintű teljesítése esetén a tananyagegység elsajátítására irányuló képzési rész alól a képzésre jelentkezőt fel kell menteni.A képzésre jelentkező kérésére előzetes tudásmérést biztosítunk.Az előzetesen megszerzett tudás felmérését a képzési programban rögzített követelmények alapján az intézmény a képzésre jelentkező kérésére biztosítja a képzés kezdési időpontját megelőzően. A szolgáltatás ingyenes.Az előzetes tudásmérés az adott tananyagegységben megszerezhető kompetenciákra terjed ki, melyet **szóbeli kérdések** és/vagy **gyakorlati feladatok** megoldásán keresztül mérünk fel képzési részenként.Megszerezhető minősítések: **„Megfelelt”** vagy **„Nem felelt meg”** „Megfelelt” minősítéshez tartozó követelményszint: **Legalább 71%-ot elérő eredmény** |
| 6.2. | Képzés közbeni (fejlesztő) értékelés: |
| A fejlesztő értékelés szerepe, hogy a képzésben résztvevők fejlődését támogassa, a tanulási igényeket pontosítsa, az oktatók tanulásszervezési feladatait segítse.A képzés közbeni fejlesztő értékelés módjai:* Visszakérdezés, Gyakorlati feladatmegoldás, Csoportmunka
* Képzésben résztvevő visszajelzései, Beszélgetés

A fejlesztő értékeléshez **nem tartozik minősítés**, a tanulási és tanítási folyamatokat szolgálja. |
| 6.3. | Résztvevő záró (szummatív) értékelése: |
| A záró értékelés az összes tananyagegység alapján történik a képzés végén.Számonkérések formái: **írásbeli és/vagy szóbeli és/vagy projektfeladat**Számonkérések tartalma: **A tananyagegységek tartalma szerinti ismeretek, készségek, képességek, valamint a képesítő vizsga követelményei alapján.****Az írásbeli, valamint a projektfeladatsort a képzésben résztvevő oktató állítja össze és a képző intézmény szakmai vezetője hagyja jóvá.**Megszerezhető minősítések:0-50% - nem felelt meg, míg 51-100% - megfelelt.Az elért eredmény differenciált minősítése továbbá történhet az alábbiak szerint:81% – 100% - jeles, megfelelt;71 %– 80% - jó, megfelelt;61%– 70% - közepes, megfelelt;51 %- 60 %- elégséges, megfelelt;50-% elégtelen, azaz nem felelt meg.„Nem felelt meg” minősítés esetén lehetőséget biztosítunk a sikertelen záró értékelés megismétlésére. |

**7. A képzés elvégzéséről szóló igazolás kiadásának feltételei**

|  |  |  |
| --- | --- | --- |
| 7.1. | A képzés elvégzéséről szóló igazolás megnevezése: | **TANÚSÍTVÁNY***2013. évi LXXVII. törvény13/B. §**11/2020. (II. 7.) Korm. rendelet 22. § (1)* |
| 7.2. | A képzés elvégzéséről szóló igazolás kiadásának feltétele(i): | A képzés záró (szummatív) értékelés megfelelt minősítésű teljesítése (6.3. pontban leírtaknak megfelelően), valamint a felnőttképzési szerződésben foglaltak teljesítése. |

**8. A képzési program végrehajtásához szükséges feltételek**

|  |  |  |
| --- | --- | --- |
| 8.1. | Személyi feltételek: | * **Elmélet**: a képzési tartalomnak megfelelő szakos tanári szakképzettséggel, ennek hiányában a képzési tartalomnak megfelelő felsőfokú végzettséggel és szakképzettséggel vagy felsőfokú végzettséggel és a képzés tanulmányi területének megfelelő szakképesítéssel rendelkező oktatók
* **Gyakorlat**: a képzési tartalomnak megfelelő felsőfokú végzettséggel és szakképzettséggel vagy a képzés tanulmányi területének megfelelő szakképesítéssel és legalább ötéves szakmai gyakorlattal rendelkező oktatók
 |
| 8.2. | Személyi feltételek biztosításának módja: | Munkaszerződéssel vagy megbízási, illetve vállalkozási szerződéssel. |
| 8.3. | Tárgyi feltételek: | Valós idejű tantermi kontaktóra tárgyi feltételei:* oktatóterem
* számítástechnikai eszközök
* ruházati termékek széles választékban
* Árutároló és bemutató berendezések
* Pénztárgép, POS terminál, mobil kódleolvasó, kártyaleolvasó
* Elektronikus áruvédelmi eszközök
* Árumozgató gépek, eszközök

Az önálló felkészüléshez és valós idejű online órákhoz a résztvevő számára előírt feltételek:* Saját számítógép
* Internet hozzáférés
* Hangszóró
* Mikrofon
* Webkamera

A valós idejű online órákhoz az oktató számára előírt feltételek:* Saját számítógép
* Internet hozzáférés
* Hangszóró
* Mikrofon
* Webkamera
 |
| 8.4. | Tárgyi feltételek biztosításának módja: | A valós idejű tantermi kontakt óra biztosítása: Saját vagy bérelt oktatóterem, eszközök, gépek.A résztvevők számára előírt tárgyi feltételeket a résztvevők maguknak biztosítják.Az oktatók számára előírt tárgyi feltételeket a résztvevők maguknak biztosítják. |
| 8.5. | A képzéshez kapcsolódó egyéb speciális feltételek: | - |
| 8.6. | A képzéshez kapcsolódó egyéb speciális feltételek biztosításának módja: | - |

**9. Képesítő vizsga**

|  |
| --- |
| **A képesítő vizsgát nem a képző intézmény szervezi és bonyolítja.** A szakmai képzéshez kapcsolódóan megszerezhető szakképesítés megszerzésére irányuló képesítő vizsgát a nemzeti akkreditálásról szóló törvény szerinti akkreditáló szerv által személytanúsító szervezetként akkreditált vizsgaközpont szervezhet. A képesítő vizsga megszervezéséhez szükséges feltételek és a képesítő vizsga vizsgatevékenységeinek részletes leírása a <https://szakkepesites.ikk.hu/> weblapon érhetők el a programkövetelmények menüpontban. **A szakmai képzéshez kapcsolódóan megszerzett képesítő bizonyítvány államilag elismert, önálló végzettségi szintet nem biztosító szakképesítést tanúsít.** |
| **A képesítő vizsgára bocsátás feltétele:** |
| **A szakmai képzés követelményeinek teljesítéséről (7.1. pont) a képző intézmény által a felnőttképzési adatszolgáltatási rendszerben kiállított tanúsítvány.** |

**10. Az előzetes minősítés ténye**

| Szakértő nyilatkozata: | A képzési program előzetes minősítése megtörtént. |
| --- | --- |
| Az előzetes minősítés helye: | Székesfehérvár |
| Az előzetes minősítés időpontja: | 2024.04.03 |
| Az előzetes minősítést végző felnőttképzési szakértő neve: | Juhász Edit |
| Az előzetes minősítést végző felnőttképzési szakértő nyilvántartási száma: | FSZ/2020/000146 |
| Felnőttképzési szakértő aláírása: |  |
| A képzési program előzetes minősítését követően a felnőttképzési szakértő a képzési programmal kapcsolatban további - a képzési program előzetes minősítését érintő, azt módosító vagy kiegészítő - megállapításokat nem tehet.Az előzetesen minősített képzési programot a felnőttképző képviseletére jogosult személynek - a képzési program utolsó oldalán - alá kell írnia. A felnőttképzési szakértő a vizsgálatot követő megállapításait tartalmazó szakértői véleményt írásban közli a felnőttképzővel.A felnőttképző az előzetes minősítés alapját képező, szakértői véleményt a képzési programhoz mellékeli.A képzés program módosítása esetén a felnőttképzőnek el kell végeztetnie a módosított képzési program előzetes minősítését. |
| Felnőttképző intézmény képviselőjének aláírása: |  |

1. *A sorok száma bővíthető.* [↑](#footnote-ref-1)
2. *A Tananyagegységeket bemutató alfejezetek száma a 4. pontban szereplő sorok számának megfelelően bővítendő.* [↑](#footnote-ref-2)
3. *Megegyezik a 4.1. pontban megadott megnevezéssel* [↑](#footnote-ref-3)
4. *Megegyezik a 4.1. pontban megadott óraszámmal, és megegyezik a témakörök összóraszámával.* [↑](#footnote-ref-4)
5. *Kontaktórától eltérő munkaforma alkalmazása esetén, ha az a képzés óraszámába beszámítható - egyéb esetben nem releváns* [↑](#footnote-ref-5)
6. [↑](#footnote-ref-6)